ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 03.02-56268/8-15

25.12.2015.год.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1610/2015 (102216/2015), за набавку добара: Набавка пумпе за точење горива са два истакачка места, чишћење и атестација резервоара за дизел, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: Критеријум бр 2 Услова за учешће у поступку јавне набавке бр. 3000/1610/2015 (102216/2015), нам није потпуно јасан.

Ми ћемо конкурисати као правно лице, критеријум бр.2 којим је предвиђено достављање Уверења Вишег суда у Београду, као и Основног суда средишта фирме (у насем случају Нови Сад) под докази пише да се доставља за правно лице, а под услови пише да се доставља и за законског заступника.

Мозете ли ми молим Вас одговорити која уверења достављамо за правно лице, а која за законског заступника?

**ОДГОВОР 1: У делу конкурсне документације 5. Услови за учешће у поступку јавне набавке из чл.75 ЗЈН-а и упутство како се доказује испуњеност тих услова, тачка 2 дефинисани су докази који се достављају за правно лице, као и докази који се достављају за законске заступнике:**

|  |  |  |
| --- | --- | --- |
| 2. | - да он **и** његов законски заступник нису осуђивани за неко од кривичних дела као чланови организоване криминалне групе, да нису осуђивани за кривична дела против привреде, кривична дела против животне средине, кривично дело примања или давања мита, кривично дело преваре | - **ПРАВНО ЛИЦЕ**:  **- За кривична дела организованог криминала - УВЕРЕЊЕ ПОСЕБНОГ ОДЕЉЕЊА (ЗА ОРГАНИЗОВАНИ КРИМИНАЛ) ВИШЕГ СУДА У БЕОГРАДУ**, Београд, којим се потврђује да понуђач (правно лице) није осуђиван за неко од кривичних дела као члан организоване криминалне групе. С тим у вези на интернет страници Вишег суда у Београду објављено је обавештење http://www.bg.vi.sud.rs/lt/articles/o-visem-sudu/obavestenje-ke-za-pravna-lica.html  - За кривична дела против привреде, против животне средине, кривично дело примања или давања мита, кривично дело преваре – **УВЕРЕЊЕ ОСНОВНОГ СУДА** (**које обухвата и податке из казнене евиденције за кривична дела која су у надлежности редовног кривичног одељења Вишег суда**) на чијем подручју је седиште домаћег правног лица, односно седиште представништва или огранка страног правног лица, којом се потврђује да понуђач (правно лице) није осуђиван за кривична дела против привреде, кривична дела против животне средине, кривично дело примања или давања мита, кривично дело преваре.  -**Посебна напомена**: Уколико уверење основног суда не обухвата податке из казнене евиденције за кривична дела која су у надлежности редовног кривичног одељења Вишег суда, потребно је да поред уверења Основног суда правно лице достави **И** **УВЕРЕЊЕ ВИШЕГ СУДА** на чијем подручју је седиште домаћег правног лица, односно седиште представништва или огранка страног правног лица, којом се потврђује да понуђач (правно лице) није осуђиван за **кривична дела против привреде и кривично дело примања мита."**  **- за законског заступника - уверење из казнене евиденције надлежне полицијске управе Министарства унутрашњих послова– захтев за издавање овог уверења може се поднети према месту рођења** (*сходно члану 2. став 1. тачка 1) Правилника о казненој евиденцији («Сл. лист СФРЈ», бр. 5/79) - орган надлежан за унутрашње послове општине на чијој територији је то лице рођено***), али и према месту пребивалишта.**  **ФИЗИЧКО ЛИЦЕ И ПРЕДУЗЕТНИК:**   * **уверење из казнене евиденције надлежне полицијске управе Министарства унутрашњих послова - захтев за издавање овог уверења може се поднети према месту рођења** (*сходно члану 2. став 1. тачка 1) Правилника о казненој евиденцији («Сл. лист СФРЈ», бр. 5/79) - орган надлежан за унутрашње послове општине на чијој територији је то лице рођено***), али и према месту пребивалишта.»**   **НАПОМЕНЕ које важе и за физичко и за правно лице:**   * У случају да понуду подноси правно лице потребно је доставити СВЕ доказе И за правно лице И за законског заступника * У случају да правно лице има више законских заступника, ове доказе доставити за сваког од њих * У случају да понуду подноси група понуђача, ове доказе доставити за сваког учесника из групе * У случају да понуђач подноси понуду са подизвођачем, ове доказе доставити и за подизвођача (ако је више подизвођача доставити за сваког од њих)   **Ови докази не могу бити старији од два месеца пре отварања понуда**. |

За правно лице:

1. УВЕРЕЊЕ ПОСЕБНОГ ОДЕЉЕЊА (ЗА ОРГАНИЗОВАНИ КРИМИНАЛ) ВИШЕГ СУДА У БЕОГРАДУ

2. УВЕРЕЊЕ ОСНОВНОГ СУДА

3. УВЕРЕЊЕ ВИШЕГ СУДА у ситуацијама дефинисаним тачком 2 Услова.

За законског заступника:

1. потребно је као доказ доставити само уверење из казнене евиденције надлежне полицијске управе Министарства унутрашњих послова како је дефинисано тачком 2. Услова.

КОМИСИЈА